לווייתן מקור דרניאגלה

לווייתן מקור דרניאגלה (שם מדעי: Mesoplodon hotaula) הוא מין ממשפחת לווייתני המקור שבתת-סדרת לווייתני שיניים. על מין זה לא ידוע כמעט דבר והוא מעולם לא נצפה בטבע. המין תואר בשנת 1963 על ידי החוקר פאולוס דרניאגלה ומכאן שמו. בזמנו הוא נחשב לתת-מין של לווייתן מקור הקטור וללווייתן מקור צפון-אטלנטי, אך בשנים האחרונות נחשב למין עצמאי, עקב הסתמכות על בדיקות דנ"א וסידור השיניים שלו.

הלווייתן ידוע רק מפרטים מתים שנלקחו בעיקר מהאיים המלדיביים, איי סיישל, חופי סרי לנקה, איי גילברט, ארכיפלג קיריבטי, אטול פאלמירה ואיי ליין. ככל הנראה הוא חי באזור הטרופי האינדו-פסיפי של האוקיינוס ההודי והאוקיינוס השקט.

לא ידוע דבר על חייהם, מצב שימורם והרגליהם אבל מניחים שהם לא שונים מרוב מיני הסוג, חיים בחבורות קטנות בעומק וצדים דגים ודיונונים שם.

קישורים חיצוניים
 כתבה על לווייתן מקור דרניאגלה

הערות שוליים

טקסונים שתוארו בידי פאולס אדוארד פיריס דראניאגאלה
לווייתני מקור
סיישל: יונקים
לווייתני האוקיינוס ההודי
לווייתני האוקיינוס השקט
בעלי חיים ימיים במזרח אפריקה
בעלי חיים שתוארו ב-1963